钦定古今图书集成/理学汇编/学行典/第293卷 > 荀子 > 《王制篇》
## 钦定古今图书集成/理学汇编/学行典/第293卷 > 荀子 > 《王制篇》

“天地者，生之始也；礼义者，治之始也；君子者，礼义之
始也。”“为之贯之，积重之、致好之者，君子之始也。”故天
地生君子，君子理天地。君子者，天地之参也，万物之
总也，民之父母也。无君子，则天地不理，礼义无统，上
无君师，下无父子，夫是之谓至乱。君臣、父子、兄弟、夫
妇，始即终，终则始，与天地同理，与万世同久，夫是之
谓大本。故丧祭、朝聘、师旅，一也；贵贱、杀生、与夺，一也；
君君、臣臣、父父、子子、兄兄、弟弟，一也。“农农、士士、工工、
商商”，一也。水火有气而无生，草木有生而无知，禽兽
有知而无义。人有气有生、有知，亦且有义，故最为天
下贵也。